Den Vest-Sjællandske Avis, 1825-05-20
Fra Nyeholland har man erholdet følgende Efterretning: Fregatten Tamar, som afseilede fra London i Februar Maaned forrige Aar, i Følge med to andre Skibe, the Countes Harcourt og Lady Nelson, hvilke forenede sig med den ved Port Jackson i Nye Syd=Vallis, vare ankomne i August med dem til Port Essington, som ligger paa en Øe af det samme Navn, med Tropper, Munition og Forbrydere, og har taget dette jevne og vandrige District i Besiddelse, som først for et Par Aar siden er blevet opdaget af Captain King. Skibene vare forsynede med alle de Gienstænde, som udfordres for at anlægge en Colonie, og man begyndte strax paa at oprette et Castel, hvorpaa nogle af Fregat tens Kanoner bleve bragte. Den 21de October, som var Aarsdagen før Slaget ved Trafalgar, blev det Brittiske Flag heiset. Man søgte at vinde Jndvaanerne; men disse blive bestandigen ved at vise sig fiendtlige, og man maatte endog skyde paa omtrent 100 af dem, som vilde modsætte sig Fortets Oprettelse. Captain Barlov har overtaget Commanden. For Militairen bliver bygget Baraker. Englændernes nye Colonie paa den nordøstlige Spidse af Nyeholland, Port Essington ligger under den 131 østlig Længde fra Greenvich. 90 Colonister udgiøre Begyndelsen til den. - Havnen, hvorved det nye Establissement i Nyeholland, er bleven oprettet er bleven kaldet Cockburn og Etablissementet selv Kings-Cove. Tillige bleve Øerne Melville og Bathurst i Nærheden af Vandiemens Land (paa Nordvest Kysten af Nyeholland; dette Land maa ikke forvexles med den bekiendte Øe af samme Navn i Syd Nyeholland) nu Australasien tagne i Besiddelse. – Man har i London faaet en Mængde Aviser fra Hobartovn paa Øen Vandiemensland fra 18de Juli til 22de October. Colonisterne førte en fordeelagtig Handel med Korn hvis Priis var stegen betydelig; man troede derfor at der dennegang vilde blive faaet mere Hvede end i noget foregaaende Aar. Sikkerheden for Faarenes og Qvægets Græsning havde taget til, siden man havde indfanget de fleste af de bortløbne Forbrydere, som tilforn giennemstreifede de Skove, som grændse til Colonisternes Græsgange og ikke allene røvede Qvæg; men hyppigen ogsaa myrdede deres Vogtere. Jkke sielden synes saadanne Anfald at være foretagne af de indfødte Vilde; men som dog vare blevne tilskyndede dertil af de bortløbne Forbrydere. De Vilde synes at være et roeligt og fredeligt Folk som ikke gjør sig skyldigt i noge Voldsgierninger uden i Forveien at være ophidset dertil. Den første oprettede Presbyterianske Kirke i begge Colonier blev indviet i Hobartstovn den 12te September. Som et Beviis paa Coloniens Fremskridt, kan ogsaa bemærkes at et fierde Brænderie er blevet anlagt ved Hobartstovn. J det hele give Aviserne et fordeelagtigt Begreb om Colonien. Noget Klæde, som er forarbeidet af Uld, som man der har avlet er ankommet til England og skal være af fortrinlig Godhed. Fabrikanten havde skrevet at Ulden lod sig saa godt fildte som den Portugisiske og besidder den samme Blødhed, som den Saxiske Uld. Omkostningerne paa den Liverpooler- og Manchesterske Jernvei ere anslagne til 12,000 Pd. Sterling for hver Engelsk Miil. Den skal anlægges med Pragt og blive 66 Fod bred. J hiint Overslag ere Omkostningerne paa Maskinerne, Vognene, Varehusene medregnede. – J London er der ogsaa fremstaaet et Selskab for Anlæggelsen af en stor Begravelsesplads, efter Kirkegaarden LaChaises Jndretning i Paris. Uagtet de mange Forbedringer i London har man hidtil ikke tænkt paa at begrave de Døde udenfor Staden. – De Engelske Blade indeholde Forhandlingerne imellem det Levantiske Compagnie og Regiering, med Hensyn til dette Compagnies Opløsning. Det giver sig deraf tilkiende, at Handelen paa Tyrkiet og Ægypten er meget i Tiltagende. Værdien af den Udførsel dertil, som er angivet til Toldafgifts Erlæggelse udgjorde for 1822, 972,447 Pd. Sterling, for 1823, 1,274,237 Pund Sterling og for 1824, 1,397,509 Pd. Sterling. – Liverpool udførte af Brittiske Produkter og Manufacturer i Aaret 1814 for 11,001,266 Pund Sterling; men i 1824 for 19052,800 Pund Sterling, af fremmede og Colonial Produkter 1814 for 1,816, 166 Pund Sterling, 1824 for 1,549,786 Pund Sterling. Til Sydamerika udførtes af Bomulds=Varer i Aaret 1814 for 757,006 Pd. Sterling, og i 1824 for 2,946, 180 Pund Sterling. Af Tøier og grovere Uldmanufacturer i 1814 for 265,986 Pund Sterling; men i 1824 for 723,742 Pund Sterling. – Englænderne opkiøbe nu al Bomuld i Frankerige saa at de Franske Fabrikker lide derved. J en Handelskrivelse fra Havre den 27de forrige Maaned hedder det: "Her er næsten hver Time Børs, snart paa dette og snart paa hiint Sted. Man har refuseret 55 Sous for Fernambu-Uld og kunde i Gaar have solgt i Skuespilhuset til 3 Franker. Nu er det Huset K., som kiøber for Engelsk Regning og det som virkelig maa beklages er, at de Franske Manufakturer maae lade det skee; det er umueligt for dem at følge Englænderne, naar de ikke ville ruinere sig. Hr. Crespel i Arras har erholdet den første Guld-Æresmønt af Selskabet for Opmuntringen af National-Fliden, formedelst hans Runkelroe-Sukker. Han leverer aarlig 150,000 Pund af dette Sukker i Handelen og har forbedret Omgangsmaaden dermed usædvanlig meget, han lader Enhver frit see derpaa og forskaffer endog Andre tillærte Arbeidsfolk. En Russisk Fyrste fra Ukraine har indlogeret sig hos ham, som simpel Arbeidsmand for at lære det. - General Con greve er paa sin Reise for at afslutte Contracter fordet Brittisk-Udenlandske Gasoplysnings=Selskab, ankommen til Frankfort med mange Ledsagere. Efter en Anmeldelse, som er udkommen i Aviserne der, har Selskabet allerede afsluttet Contracter om Gasoplysningen i de store Stæder i det Russiske Rige, Kongerigerne Preussen, Sverrig og Hannover ligesom ogsaa i flere Byer i Nederlandene, og er nu i Begreb med at afslutte den med flere andre Regieringer og Statsøvrigheder i de fierneste Deele.